Sørgemygg

Sciara
 Bradysia
 Corynoptera
 Lycoriella

Sørgemygg (Sciaridae), også kalt hærmygg, er en nokså stor familie av små, mørkfargede mygg som er meget vanlige i fuktige skogsmiljøer. Larvene lever av sopp. Hos noen arter kan larvene vandre i svære flokker, derav navnet hærmygg. Det er beskrevet over 3000 arter sørgemygg, men finnes helt sikkert mange flere. I Norge er gruppen svært dårlig undersøkt, men det er registrert omtrent 70 arter.

 Utseende 
Sørgemyggene er en nokså enhetlig gruppe utseendemessig. De aller fleste artene er mørke på farge, svarte eller mørkebrune. Hodet er lite, med fasettøyne som vanligvis møtes i en smal bro over antennefestet. I pannen har de tre punktøyne (ocelli). Antennene er lange og tynne, med 16 klart skilte ledd. Munndelene er lite utviklet. Kroppen er mørk og lite hårete. Vingene er temmelig brede, som oftest røykfargede, med en karakteristisk avrundet gaffel midt i vingen. Noen arter mangler vinger. Beina er slanke, hoftene er lange, men ikke så lange som hos soppmyggene, og leggene (tibiae) har tydelige sporer. Larvene er sylindriske, hvite og glinsende, med en tydelig avsatt, mørk hodekapsel.

 Levevis 
De fleste artene har larver som lever av sopp, men det finnes også noen som spiser plantemateriale. Noen små arter er vanlig å finne i blomsterpotter, der de trolig spiser sopphyfer. De synes ikke å gjøre noen skade på plantene. Noen arter kan gjøre skade i sjampinjong-dyrking.
De fleste sørgemygg er skogsinsekter, og finnes vanligvis på skyggefulle og fuktige steder. Larvene lever gjerne i tette klynger, og kan av og til begynne å vandre en masse, de har derfor blitt kalt hærmygg. Larvene kan bevege seg i tog (hærormer) som kan bli 2-10 meter lange. Man vet ikke hvorfor de gjør dette. Her i landet er det gjerne Sciara hemerobioides som opptrer slik.

 Fossile arter 
Sørgemygg er gjennomgående små og spinkelt bygde, og blir dermed sjelden godt bevarte som avtrykksfossiler. Imidlertid kan de være meget tallrike i rav, spesielt i baltisk rav fra eocen-tiden. Familien er kjent (men ingen arter navngitt) fra rav fra Kritt-tiden, men de aller fleste, navngitte fossile artene stammer fra tertiær.

 Systematisk inndeling 
Det har vist seg vanskelig å gruppere de mange slektene i denne familien i slektsgrupper, det finnes per i dag ikke noen alment anerkjent klassifikasjon av dem.

 orden Tovinger, Diptera
 underorden Mygg, Nematocera
 overfamilie Sciaroidea
 familie Sørgemygg, Sciaridae Billberg, 1820
 Slekten Acuatella Mohrig, 2003
 Slekten Aerumnosa Mohrig, 1999
 Slekten Afrosciara Séguy, 1961
 Slekten Allopnyxia Freeman, 1952
 Slekten Alpinosciara Heller & Menzel, 2021
 Slekten Amesicrium Enderlein, 1911 - én art fra Seychellene
 Slekten Angustosciara Rudzinski, 1997 - én art fra Sør-Afrika
 Slekten Apelmocreagris Enderlein, 1911
 Slekten Aptanogyna Börner, 1903
 Slekten †Archicratyna Mohrig, 2005 - 4 arter
 Slekten Austrosciara Schmitz & Mjöberg, 1924
 Slekten Baeosciara Tuomikoski, 1960
 Slekten Basalisciara Yang & Zhang Xuemin, 1987
 Slekten Brachisia Yang, Zhang & Yang, 1995
 Slekten Bradysia Winnertz, 1867  – mer enn 450 kjente arter
 Slekten Bradysiopsis Tuomikoski, 1960
 Slekten Caenosciara Lengersdorf, 1941
 Slekten Camptochaeta Hippa & Vilkamaa, 1994
 Slekten Ceratiosciara Enderlein, 1911 - én art fra Seychellene
 Slekten Cesathrix Koçak & Hüseyinoğlu, 2008
 Slekten Chaetosciara Frey, 1942
 Slekten Claustropyga Hippa, Vilkamaa & Mohrig, 2003
 Slekten Corynoptera Winnertz, 1867 – mer enn 300 kjente arter
 Slekten Cosmosciara Frey, 1942 - 5 arter
 Slekten Cottia Raymond, 1928
 Slekten Cratyna Winnertz, 1867 - 138 arter
 Slekten Ctenosciara Tuomikoski, 1960
 Slekten Dasysciara Kieffer, 1903
 Slekten Dichopygina Vilkamaa, Hippa & Komarova, 2004
 Slekten Dodecasciara Edwards, 1928
 Slekten Dolichosciara Tuomikoski, 1960 - 49 arter
 Slekten †Eosciarites Greenwalt, 2019
 Slekten Epidapus Haliday, 1851 - 78 arter
 Slekten Eugnoriste Coquillett, 1896 - 5 arter
 Slekten Euricrium Enderlein, 1911 - 20 arter
 Slekten Eurobradysia Lengersdorf, 1930
 Slekten Eurysciara Lengersdorf, 1927
 Slekten Faratsiho Paulian, 1956 - én art fra Madagaskar, hører trolig ikke hjemme her, usikker plassering
 Slekten Geosciara Kieffer, 1919
 Slekten Gephyromma Enderlein, 1911
 Slekten Hermapterosciara Mohrig & Mamaev, 1970
 Slekten Hybosciara Rübsaamen, 1894
 Slekten Hyperlasion Schmitz, 1918 - 8 arter
 Slekten Keilbachia Mohrig, 1987
 Slekten Leptosciara Frey, 1942
 Slekten Leptosciarella Tuomikoski, 1960
 Slekten Lestremioides Frey, 1942
 Slekten Leucosciara Mohrig, 2003
 Slekten Linana Shah & Huang, 2026
 Slekten Lobosciara Steffan, 1969 - 5 arter
 Slekten Lycoria Meigen, 1800
 Slekten Lycoriella Frey, 1942– omtrent 85 kjente arter
 Slekten Manusciaria Yang, Zhang & Yang, 1995
 Slekten Manzumbadoa Jaschhof & Mohrig, 2005
 Slekten Megalosphys Enderlein, 1911
 Slekten Merianina Frey, 1942
 Slekten Metangela Rübsaamen, 1894
 Slekten Moehnia Pritchard, 1960
 Slekten Mohrigia Menzel, 1995
 Slekten Mouffetina Frey, 1942
 Slekten Muhabbetiola Koçak & Kemal, 2009
 Slekten Nahua Koçak & Kemal, 2009
 Slekten Neophnyxia Tonnoir, 1927
 Slekten Neosciara Pettey, 1918
 Slekten Niadina Rapp, 1946
 Slekten Novaniarella Özdikmen & Basar, 2011
 Slekten Odontosciara Rübsaamen, 1908
 Slekten Orinosciara Lengersdorf, 1941
 Slekten Ostroverkhovana Komarova, 2002
 Slekten Paractenosciara Sasakawa, 1994
 Slekten Parapnyxia Mohrig & Mamaev, 1970
 Slekten Pelliciplanta Mohrig, 2004
 Slekten Peniosciara Frey, 1942
 Slekten Pharetratula Mamaev, 1968
 Slekten Phorodonta Coquillett, 1910
 Slekten Phytosciara Frey, 1942
 Slekten Pnyxia Johannsen, 1912 - 4 arter
 Slekten Pnyxiopalpus Vilkamaa & Hippa, 1999
 Slekten Pnyxiopsis Tuomikoski, 1960
 Slekten Prosciara Frey, 1942
 Slekten Pseudoaerumnosa Rudzinski, 2006
 Slekten Pseudoaptanogyna Vimmer, 1926
 Slekten Pseudoepidapus Mohrig, 1982
 Slekten Pseudolycoriella Menzel & Mohrig, 1998 - 120 arter
 Slekten Pseudosciara Schiner, 1866
 Slekten Pseudozygomma Mohrig, 2004
 Slekten Pseudozygoneura Steffan, 1969
 Slekten Psilomegalosphys Enderlein, 1911
 Slekten Psilosciara Kieffer, 1909
 Slekten Qisciara Yan, Zhang & Yang, 1993
 Slekten Rhynchomegalosphys Lengersdorf, 1931 - én art fra Madagaskar
 Slekten Rhynchosciara Rübsaamen, 1894
 Slekten Scatopsciara Edwards, 1927 - 116 arter
 Slekten Schwenckfeldina Frey, 1942
 Slekten Sciara Meigen, 1803 - ca. 700 arter
 Hærmygg, Sciara thomae (Linnaeus, 1767)
 Slekten Sciaraneura Lengersdorf, 1926
 Slekten †Sciarotricha Hippa & Vilkamaa, 2005 - én art fra Namibia
 Slekten Scythropochroa Enderlein, 1911 - 24 arter
 Slekten Semisciara Kjellander, 1943
 Slekten Shiara Shah, Heller & Huang, 2026
 Slekten Shigapnyxia Nakane, 1971
 Slekten Starkomyia Jaschhof, 2004
 Slekten Stenacanthella Vilkamaa & Menzel, 2019
 Slekten †Succinosciara Mohrig & Roschmann, 1995 
 Slekten Taiwan Rudzinski, 2008
 Slekten Tergosciara Rudzinski, 1997 - én art fra Sør-Afrika
 Slekten Termitosciara Schmitz, 1915
 Slekten Trichocoelina Vilkamaa & Menzel, 2019
 Slekten Trichodapus Mohrig & Menzel, 1997
 Slekten Trichomegalosphys Enderlein, 1911
 Slekten Trichosciara Mohrig, 2003
 Slekten Trichosia Winnertz, 1867 – omtrent 50 kjente arter
 Slekten Trichosillana Rudzinski, 2005
 Slekten Vulagisciara Evenhuis, 2007
 Slekten Xenosciara Vilkamaa & Hippa, 2004
 Slekten Xylosciara Tuomikoski, 1957
 Slekten Zygomma Enderlein, 1911
 Slekten Zygoneura Meigen, 1830

 Referanser 

 Kilder 
 Menzel, F. og Mohrig, W. 1997. Family Sciaridae. Side 51-69 i: Papp, L. og Darvas, B. (red.): Contributions to a Manual of Palaearctic Diptera. Volume 2. Science Herald, Budapest.

 Eksterne lenker 


Kategori:Mygg
Kategori:Soppmygg
Kategori:Tovinger formelt beskrevet i 1820
Kategori:Dyr formelt beskrevet av Gustaf Johan Billberg